[მუსიკა უკრავს]
ბოლო 250 წლის განმავლობაში ძალიან დიდი პროგრესი განვიცადეთ.
წლიდან წლამდე მსოფლიო და ხალხი,
კიდევ უფრო მეტად დაუკავშირდა ერთმანეთს და გამდიდრდა.
ეს წარმოუდგენლად გვეჩვენება.
და მაინც, ადამიანს, რომელიც მცურავი გემებისა და
ცხენებშებმული ეტლების, დიდი სიმდიდრისა და დიდი სიღარიბის სამყაროში ცხოვრობდა,
ჩვენი სამყარო წარმოედგინა.
მან კალამი ფურცელს შეახო და ის იდეები ასახა,
რომელიც მსოფლიოს ბაზრებზე რევოლუციას მოახდენდა.
იგი შოტლანდიელი იყო, სახელად ადამ სმიტი,
ზნეობის ფილოსოფოსი, შოტლანდიური განმანათლებლობის ხელშემწყობი
და მსოფლიოს პირველი ეკონომისტი.
მისი რევოლუციური იდეები ორ მნიშვნელოვან წიგნშია წარმოდგენილი -
„თეორია მორალური გრძნობების შესახებ“ და „ერთა სიმდიდრე“.
სმიტის ერთ-ერთი ყველაზე ცნობილი კონცეფციაა
„უხილავი ხელი“
და დღეს ჩვენ მის მნიშვნელობას შევისწავლით.
[სტვირის ხმა]
ადამ სმიტი 1723 წელს
შოტლანდიის პატარა, ზღვისპირა ქალაქ კირკალდიში დაიბადა,
სადაც მან ადგილობრივი ვაჭრების ბაზარზე მორალისა
და ეკონომიკის შესახებ შეიტყო.
იგი გლაზგოს უნივერსიტეტში სწავლობდა,
სადაც მთავარი ადმინისტრატორი
და ნაკლებად მოსალოდნელი ინტელექტუალური რევოლუციის საყრდენი გახდა.
ამ პერიოდში შოტლანდიაში განმანათლებლობის რევოლუცია მძვინვარებდა.
იგი შოტლანდიის დედაქალაქ ედინბურგში ცხოვრობდა,
ლექციებს კითხულობდა და სოციალურ ცხოვრებას ეწეოდა.
მან უხილავი ხელის უნიკალური ეკონომიკური კონცეფცია გამოიგონა,
რომელიც მსოფლიო ბაზრების მუშაობას განმარტავს.
გამოდის, რომ მთელი გლობალური ეკონომიკა
ორ ადამიანზეა დამოკიდებული: მყიდველი და გამყიდველი.
და რამდენადაც გასაკვირი არ უნდა იყოს, იგი ყველაზე ეფექტურად მუშაობს,
როდესაც გამყიდველს მყიდველის ინტერესების მიმართ გულითადი დამოკიდებულება გააჩნია.
- ჩვენ ერთმანეთს ვუყურებთ პოტენციური პარტნიორების, თანატოლების
და არა მტრების სახით. შენ ჩემი შესაძლებლობა ხარ და არა ჩემი მტერი.
ასე რომ, სმიტმა საბაზრო ეკონომიკა,
ყველასათვის წინ გადაშლილი შესაძლებლობების გაფართოების სახით დაინახა,
მათ შორის და განსაკუთრებით ეკონომიკურად ღარიბ მოსახლეობას შორის.
- სმიტმა იცოდა, რომ მთელი მსოფლიოს მასშტაბით, ხალხისთვის საჭირო
და სასურველი პროდუქტებით მომარაგების მიზნით,
პროდუქტების გადატანა რთული პროცესია.
ძალიან რთულად სამართავი, თუნდაც ყველაზე ძლიერი მთავრობისთვისაც კი,
მაგრამ მან ის თავისუფალი ბაზრის ბუნებრივი ფუნქციის სახით აღიქვა.
- თავისუფალ ბაზართან მიმართებით არსებითია,
რომ ის სხვადასხვა ხალხს შორის ნებაყოფლობით ვაჭრობას წარმოადგენს,
ნებაყოფლობითი გაცვლა - რომ თქვენ გაქვთ ისეთი რამ, რაც მე მსურს
და მე მაქვს ისეთი რამ, რაც თქვენ გსურთ.
ასე რომ, ჩვენ ვცვლით მას და შემდეგ ორივე უზრუნველყოფილი ვართ.
- ოდესმე შეგიმჩნევიათ,
წვიმის დროს ვიღაც ქოლგებს ყიდის?
და როცა სანაპიროზე ხართ,
მზის სათვალისა და მზისგან დამცავი ლოსიონის პოვნა ადვილია.
ადამ სმიტმა განმარტა, რატომ.
„რასაც ჩვენ სადილად მოველით, არა ყასაბის, ლუდის მხარშავის ან
მცხობელის კეთილმოსურნეობის დამსახურებაა,
არამედ მათი ინტერესის.
ჩვენ საკუთარ თავს არა მათი ჰუმანურობის,
არამედ მათ მიერ საკუთარი თავის სიყვარულით ვეპყრობით“.
სმიტი საკუთარი თავის სიყვარულით გულისხმობს, რომ გამყიდვლებს ოჯახის
რჩენისთვის ფულის გამომუშავება სურთ.
ამისათვის, ისეთ პროდუქტს ქმნიან,
რომლის ყიდვაც, მათი აზრით, მე და თქვენ მოგვინდება.
არა იმიტომ, რომ მათ ვინმე ამას ეუბნება,
არამედ იმიტომ, რომ ეს მათი საუკეთესო ინტერესიდან გამომდინარეობს.
- ასე რომ, სმიტისთვის, ის რაც მან დაინახა, ორმხრივი ეგოიზმი არ ყოფილა -
რაც მან დაინახა, ეს ორმხრივი პატივისცემა იყო,
რაც სრულიად განსხვავებულ მორალურ პარადიგმას წარმოადგენს.
- აქ აღწერილია, თუ როგორ მუშაობს აღნიშნული საკითხი:
ჩვენთვის სასურველი ფასები, ძირითადი სიგნალების გაგზავნა.
სმიტმა მაგალითის სახით მცხობელი გამოიყენა.
გამარჯობა, ყოველივე ეს გემრიელად გამოიყურება. შეიძლება ფინჯანი ყავა?
- დიახ, რა თქმა უნდა! - და ფუნთუშაც, თუ შეიძლება. მადლობა.
მაგრამ ვთქვათ, რომ ჩვენ ყველას გვსურს ფუნთუშა
და მცხობელს არ აქვს საკმარისი მარაგი.
ამ შემთხვევაში, მას შეუძლია ცოტათი ფასი მოუმატოს.
მას შემდეგ, რაც სხვა მცხობელები დაინახავენ, რომ ფუნთუშებზე მოთხოვნა იზრდება
და ამ მხრივ, ფულის გამომუშავება შესაძლებელია, ისინიც ფუნთუშების ცხობას დაიწყებენ.
მთლიანი მომარაგების ქსელში ადამიანები ენერგიულად მოქმედებენ.
ფერმერები ხედავენ, რომ მცხობელები ხორბალს ყიდულობენ,
ამიტომ ისინი მინდვრებზე ხორბალს რგავენ და ზრდიან მის წარმოებას.
ამავდროულად, სატვირთო მანქანების მძღოლები მცხობელებისთვის ხორბლის მიწოდებით
თანხის გამომუშავების შესაძლებლობას ხედავენ, ამიტომ სატვირთო მანქანებს ყიდულობენ და მძღოლებს ქირაობენ.
მადლობა.
ასე რომ, ჩვენ ხმას ჩვენი საფულეებით განვსაზღვრავთ.
მთელ მსოფლიოში ადამიანები ჩვენი მოთხოვნების
დაკმაყოფილების მიზნით მუშაობენ.
მათ ამის გაკეთებას არავინ ავალებს, მაგრამ თითოეული შენაძენი გარკვეულ მინიშნებას იძლევა.
მიწოდების ზრდასთან ერთად, კონკურენციის შედეგად ფასები იკლებს.
ნაკლები მცხობელი აცხობს ფუნთუშას და საკითხი სტაბილიზირდება,
რადგან მიწოდება მოთხოვნას დინამიურად და ავტომატურად აკმაყოფილებს.
ეს ყველაფერი ხდება მთავრობის ჩარევის გარეშე,
სავაჭრო კომისრის მიერ კვოტების კარნახის გარეშე.
სწორედ ასე მუშაობს სმიტის უხილავი ხელის კონცეფცია.
ის მართავს როგორც მსხვილ კომპანიებს, ისე მცხობელის მცირე ბიზნესს.
„ის ამ საქმეშია ჩართული, ისევე როგორც ბევრ სხვა შემთხვევაში.
მას მიზნის მიღწევის მიზნით უხილავი ხელი მართავს,
რაც მისი განზრახვის ნაწილს არ წარმოადგენდა“.
უხილავ ხელს ხალხი მიზნის მიღწევისკენ მიჰყავს,
რომლის განხორციელებაც მათ არ ჰქონდათ განზრახული.
როდესაც მცხობელი ხედავს, რომ პურის ყიდვა გვსურს,
ის პურს ამზადებს, იმისთვის, რომ საარსებო საშუალება გამოიმუშაოს.
და მედლის მეორე მხარეა ის, რომ ჩვენ ვიღებთ პურს.
ეს ლამაზი, კეთილმოსურნე, მეგობრული ადგილია -
კონკურენცია მარტო ფასით არ განისაზღვრება.
- სმიტის ერთ-ერთი ყველაზე დიდი წვლილი კაცობრიობის ისტორიაში
იმის გაცნობიერებაა, რომ
ყველაფერი მოწესრიგებული რომ იყოს, დაგეგმვა არ არის აუცილებელი.
- მას სჯეროდა, რომ ბევრი რთული სისტემა
შეიძლება ადგილობრივი ქცევის შედეგად წარმოიშვას.
ზემოდან ქვემოთ შექმნილი არ უნდა იყოს
და ვერც იქნება.
- ბევრი არსებული ინსტიტუტი -
ენა, ბაზრები და ასე შემდეგ -
მართლაც ადამიანის მიერ არის შექმნილი,
მაგრამ ისინი ადამიანის სურვილით არ შექმნილა,
ისინი დაუგეგმავად შეიქმნა.
- ასე რომ, დაიმახსოვრეთ შემდეგი ფრაზა:
„ცალკეული ადამიანის ქმედება, და არა ცალკეული ადამიანის განზრახვა“
- სმითი ფიქრობდა, რომ ის ხალხი,
რომელთაც სჯეროდათ, რომ მათ იცოდნენ, თუ რა იყო სხვებისთვის საუკეთესო,
წარმოდგენილნი იყვნენ იმ გამოსახულების სახით, რომელსაც სმიტმა „სისტემის ადამიანი“ უწოდა.
- სისტემის ადამიანი არის ადამიანი, რომელიც იდეალის შესახებ
საკუთარი იდეით არის შეპყრობილი და აღფრთოვანებული,
და ამ იდეალის რეალობად ქცევას ფიქრობს.
- გადაწყვეტილი აქვს, რომ აღნიშნული იდეა ზემოდან ქვემოთ განახორციელოს,
იმისდა მიუხედავად, ხალხს ეს უნდა თუ არა.
შემდეგ კი სმიტი ამბობს, რომ „სისტემის ადამიანი“ აზროვნების შეცდომას უშვებს.
ის ფიქრობს, რომ მას ადამიანების გადაადგილება
ჭადრაკის დაფაზე ფიგურების მსგავსად შეუძლია.
- სმიტი ფიქრობს, რომ აღნიშნული საკითხი საშიშია ორი მიზეზის გამო: უპირველეს ყოვლისა,
იგი ფიქრობს, რომ იმაზე მეტი იცის, ვიდრე რეალურად შეიძლება იცოდეს.
ფიქრობს, რომ მან იცის, რა არის კარგი თითოეული ადამიანისთვის
და შემდეგ ცდილობს თავის კონკრეტულ განზომილებაში მოაქციოს.
- მაგრამ, სმიტის თანახმად, რა თქმა უნდა მისი შეცდომა ის არის,
რომ ადამიანები ჭადრაკის ფიგურები არ არიან.
მათ აქვთ საკუთარი პრინციპები, ემოციები,
იდეები იმის შესახებ, თუ რისი კეთება უყვართ ცხოვრებაში,
მათ თავისუფალი ნება გააჩნიათ.
- ზოგადად ეკონომიკის კეთილდღეობისთვის,
ფაქტობრივი ცალკეული პირებისთვის გაცილებით უკეთესია, როცა მათ
საკუთარი ინტერესების დაცვა სურვილისამებრ თავისუფლად შეუძლიათ
[მუსიკა უკრავს]
- სმიტი ფიქრობდა, რომ მეწარმეები და ბიზნესი სიმდიდრეს ქმნიან,
მაგრამ არ იფიქროთ, რომ ის ყველა ამ ბიზნესის დამცველი იყო.
პირიქით,
მან დაინახა, საკუთარი სარგებლის მიზნით, თუ რამდენი ბიზნესმენი ცდილობდა
მონოპოლიების შექმნას და საზოგადოების მოტყუებას.
სწორედ ამიტომ ის თავისუფალ კონკურენციას
და თავისუფალ ვაჭრობას უჭერდა მხარს.
ხარბი ბიზნესმენები, რომლებიც ფასების ზრდით
ან ხარისხის შემცირებით მომხმარებლების გაძარცვას ცდილობენ, გაკოტრდებიან,
თუ მომხმარებლებს სხვა კონკურენტთან მისვლის უფლება მიეცემათ.
სწორედ ამიტომ სმიტი ფიქრობდა, რომ
მთავრობა არა ბიზნესის,
არამედ ბაზრის დამცველი უნდა იყოს.
[მანქანების სიგნალის ხმა]
მაგრამ შესაძლებელია თუ არა ისეთი ბაზრების არსებობა, რომლებიც მთავრობის ბევრი
რეგულაციის გარეშე, გამყიდველებისა და მყიდველების ინტერესებიდან გამომდინარე
სახელმწიფო რეგულაციის გარეშე?
პასუხი შეიძლება იყოს "დიახ", თუ ისინი ადამ სმიტის იდეებს განახორციელებენ.
როდესაც ქალაქში სადმე წასვლა გინდოდა,
ტაქსის დალოდება ან მანქანის დაქირავება გიწევდა.
მაგრამ ახლა, ისეთი აპლიკაციებით, როგორიც არის „Uber“ და „Lyft“, ყველაფერი შეიცვალა.
- Lyft? - დიახ.
- გამარჯობა, დევიდი ხართ? - დიახ.
[ავტომობილის მოძრაობის ხმა]
- დღეს ხალხი საკუთარ მანქანაში უცხო ადამიანებთან ერთად მგზავრობს.
Airbnb-ის მგავსი ვებ-გვერდებით უცხო ადამიანების სახლებში სძინავთ.
ეს გაცილებით უფრო დიდი და ბევრად უფრო მნიშვნელოვანი
სოციალური ტენდენციის მხოლოდ მცირე ნაწილია.
ნდობის სწრაფი ზრდა, რასაც ინტერნეტი უწყობს ხელს.
და ყველა მათგანის „მამას“ ebay წარმოადგენს.
- მსოფლიოს თითქმის ყველა ქვეყანას
ჰყავს მყიდველები და გამყიდველები, რომლებიც „eBay“-ს ბაზარზე მუშაობენ.
- დევინ ვენიგი „ebay“-ის ბაზრების აღმასრულებელი დირექტორია.
- „ebay“ ეკონომიკური დემოკრატიის პრინციპზეა დაფუძნებული,
ეკონომიკური ოპერაციების სამართლიანად და უსაფრთხოდ განხორციელების მიზნით.
მთელი მსოფლიოს მასშტაბით ინდივიდები,
რომლებიც ერთმანეთს არ იცნობენ
და ერთმანეთი არასოდეს უნახავთ,
ამ სისტემას ენდობიან და მასში მუშაობა შეუძლიათ.
- „ebay“ 1995 წელს პიერ ომიდიარმა დააარსა.
- პიერი თავისუფალი ბაზრის ცნების დიდი მხარდამჭერი იყო.
მას სჯეროდა ადამ სმიტის პრინციპების,
რომ ეკონომიკური დემოკრატია
არა მხოლოდ კარგი საქმე იყო,
არამედ მას მთელს მსოფლიოში
უდიდესი სიკეთის გაკეთების პოტენციალი გააჩნდა.
- „ebay“- ს მთელს მსოფლიოში ასობით ათასი მცირე გამყიდველი ჰყავს,
რომლებიც თავისი ქვეყნის საზღვრებს გარეთ
ეწევიან თავიანთი ბიზნესის ნახევარზე მეტს.
ერთი საცალო მოვაჭრე, რომელიც ამ ახალ ეპოქაში სარგებელს იღებს, „Gelb Music“-ია.
- „Gelb“ 1939 წელს, 75 წლის წინ,
სწორედ აქ, კალიფორნიის ქალაქ რედვუდში დაფუძნდა.
მას შემდეგ არსებობს და
მასზე დაახლოებით 50 000 პროდუქტს ვყიდით.
- მაიკ კრეიგი „Gelb“-ის ელექტრონული ვაჭრობის მარკეტინგის მენეჯერია.
[ისმის გიტარის ხმა]
- ჩვენ გვაქვს დოლების, ბასის,
გიტარის, ჩამწერი აპარატების სრული ხაზი.
ჩვენი საკუთარი ვებგვერდის შექმნას ველოდებით.
200-მდე პროდუქტი ავიღეთ, ძირითადად აკუსტიკური დოლები,
დაახლოებით 200 000 დოლარი გამოვიმუშავეთ. ცდამ ნამდვილად გაამართლა.
შემდეგ წელს დაახლოებით ათასი პროდუქტი ჩავუშვით,
შეიძლება ცოტა მეტიც, და გაყიდვებმა დაახლოებით 750 000 დოლარი შეადგინა.
- ახლა დაახლოებით 160 მილიონი აქტიური მომხმარებელი გვყავს,
რომლებიც ჩვენს ბაზარზე ყოველდღე ყიდვა-გაყიდვით არიან დაკავებულები.
ახლა, ყოველწლიურად 90 მილიარდ დოლარზე ოდნავ ნაკლებ საქონელს ვყიდით
და მომხმარებლები 190-ზე მეტი ქვეყნიდან გვყავს.
- „eBay“-მ პირველ რიგში მაღაზია გადაარჩინა,
მაგრამ ასევე თვალები აგვიხილა ისეთი ბაზრების მიმართ,
რომლებიც ხელმისაწვდომი არ გვეგონა.
- ერთ-ერთი მნიშვნელოვანი რამ ბაზრებთან დაკავშირებით
არის ის, რომ ისინი ისე მოქმედებენ, როგორც ფასების აღმოჩენის წარმოუდგენელი მექანიზმი.
- იმიტომ, რომ თუ თქვენ საკოლექციო ნივთს,
მონეტას ან კომიქსს, ან იშვიათ ავტომობილს ეძებთ,
მოსალოდნელია, რომ eBay-ზე
ამ კონკრეტული ნივთისადმი მეტი გაყიდვები ყოფილიყო,
ვიდრე მსოფლიოს ნებისმიერ სხვა ბაზარზე.
- ადამ სმიტი იტყოდა, რომ „eBay“-ის გამყიდვლებს
მსოფლიოს მასშტაბით უხილავი ხელი მართავს.
კონკრეტული ნივთის მიმართ
მომხმარებლის მოთხოვნის შესაბამისად იზრდება ფასები,
გამყიდველები კი ბაზარზე ამ მოთხოვნის დასაკმაყოფილებლად შემოდიან.
როდესაც მოთხოვნა ეცემა, ფასებიც მცირდება.
- წარმოიდგინეთ სამყარო, სადაც ყველგან ეკრანია -
და ეს ეკრანები დაკავშირებულია მსოფლიოს ბაზრებთან.
ამ გლობალურ ბაზარს მსოფლიოს ყველა სახის მარაგი აქვს,
საკმაოდ ხელსაყრელი ფასებით, რადგან ის ღია ბაზარია
და ხელსაყრელ ფასად ნებისმიერი თქვენთვის სასურველი ნივთის შესაძენად,
მხოლოდ ერთი დაწკაპუნება გაშორებთ.
- ყოველ წუთში მილიონობით გაცვლა ხდება,
ყველა მათგანი რეგულირების გარეშე, უცხო ადამიანებს,
საზღვრებსა და ოკეანეებს შორის.
ეს არის მხოლოდ ნდობაზე დაფუძნებული უზარმაზარი ბიზნესი.
- დაე, მყიდველებმა და გამყიდველებმა განსაზღვრონ,
ვინ არიან საუკეთესო მყიდველები და გამყიდველები.
ასე დაიბადა „eBay“-ს შეფასების სისტემა.
- როდესაც პროდუქტს ყიდით, მომხმარებელს შეუძლია შეფასება დაგიტოვოთ -
თუ რამდენად კარგი ან რამდენად ცუდი გამოცდილება იყო ეს მათთვის -
რაც თქვენს ჩანაწერში აისახება,
რომელსაც ყველა ხედავს. სწორედ ასე მუშაობს რეიტინგი.
„საჯარო სერვისები ყოველთვის
უკეთესად სრულდება, როდესაც შესრულების შედეგად
მას ჯილდო მოსდევს,
რომელიც მათი გულმოდგინედ შესრულების პროპორციულია.“
- ვფიქრობ, რომ მომხმარებლების მიერ შეფასება მშვენიერი იდეაა,
რაც ჩვენი, როგორც გამყიდვლების მუდმივ სიფხიზლეს უზრუნველყოფს.
თქვენ უნდა მიაწოდოთ ის, რასაც დაპირდით.
თუ ამას გააკეთებთ, თქვენ უფრო მეტი მომხმარებლით დაჯილდოვდებით
და განვითარდებით.
- თავისუფალი ბაზარი ხალხის ძარცვას, მოტყუებას
ან ქურდობას არ ნიშნავს.
ეს მათთან თანამშრომლობაა.
თუ ხალხი გენდობათ, თუ თქვენ მათ კარგი მომსახურებით უზრუნველყოფთ,
ისინი თქვენთან საქმეს დაიჭერენ.
თუ მათ მოტყუებას ცდილობთ, შეიძლება ერთხელ ითანამშრომლონ თქვენთან,
მაგრამ მას შემდეგ რაც მოატყუებთ, მათ ვერასდროს ვეღარ ნახავთ.
- დაპირების პირველი ნაწილი არის სამართლიანი, ღია, სწრაფი, სანდო ბაზარი,
რომელიც უზრუნველყოფილია ტექნოლოგიის მიერ.
- ასეთ გლობალურ ბაზარზე კოორდინირება -
მსოფლიოს ერთ-ერთი უდიდესი საიტის მართვის ცენტრებს წარმოადგენს.
- ჩვენ „eBay“-ს ბაზარზე დღეში დაახლოებით 300 მილიონ ძებნას ვახორციელებთ.
აქ გვხვდება კომპიუტერები, ხალხი, სისტემები და პროცესები,
რომლებმაც სინქრონულად უნდა იმუშაონ,
რათა სისტემის 24-საათიანი მუშაობა უზრუნველყონ.
- როდესაც პროგნოზს ვუყურებთ,
და „eBay“ ჩვენი გაყიდვების 50-დან 80% -მდე ადგენს,
ეს უზარმაზარი რიცხვია.
- არსებობს მიკრო მულტინაციონალური კონცეფცია,
რომელიც, ჩემი აზრით, ძალზედ საინტერესოა.
ასობით ათასი მათგანი
„eBay“-ის ბაზრის ფარგლებში არსებობს.
- ეს არის ოჯახის საკუთრებაში არსებული, დამოუკიდებელი, შინ გამოზრდილი მაღაზია.
ახლა მთელ მსოფლიოში გაყიდვის შესაძლებლობა გვაქვს.
- ასე რომ, „eBay“-ის თვალსაზრისით, ძლიერი კორპორატიული ჩარევის გარეშე
ან ძლიერი მთავრობის
ან მარეგულირებელი ორგანოს ჩარევის გარეშე,
ეს არის საზოგადოება, რომელიც მეტისმეტად გაიზარდა,
რადგან არსებითად თვითრეგულირებადია.
თავისუფალი ბაზარი ერთ-ერთ ყველაზე ძლიერ ძალას წარმოადგენს დედამიწაზე.
ეს ჩვენი საქმიანობის შედეგად დავინახეთ.
- მთელი მსოფლიო ეკონომიკა თავისი ტრილიონობით დოლარის ღირებულების
საქმიანობით, ორ ადამიანზე მოდის:
მყიდველი, რომელიც რაღაცას ეძებს
და გამყიდველი, რომელსაც
გონებაში მუდმივად თავისი მომხმარებლების მოთხოვნილებები და სურვილები უტრიალებს.
მაგრამ ყოველივე ზემოაღნიშნული ფინჯანი ყავით და ფუნთუშით იწყება.